open-index/open-wikipedia-markdown huggingface dataset:
இந்திய கரீபியர்கள்

**இந்திய கரீபியர்கள்** அல்லது **இந்தோ கரீபியர்கள்** என்போர் கரிபியனில் உள்ள  19 ஆம் நூற்றாண்டின் நடுப்பகுதியிலிருந்து 20 ஆம் நூற்றாண்டின் முற்பகுதி வரை காலனித்துவ காலத்தில் பிரித்தானிய, டச்சு மற்றும் பிரெஞ்சுக்காரர்களால் கொண்டுவரப்பட்ட ஜஹாஜி இந்திய ஒப்பந்தத் தொழிலாளர்களின் வம்சாவளியின மக்கள் ஆவர்.

சிறுபான்மையினர் இந்தியர்கள் அல்லது பிற தெற்காசியர்களின் வழித்தோன்றல்களாக உள்ளனர், அவர்கள் 20 ஆம் நூற்றாண்டின் நடுப்பகுதியில் தொடங்கி தொழில்முனைவோர், வணிகர்கள், பொறியாளர்கள், மருத்துவர்கள் போன்றவர்களாக குடியேறினர்.

## குறிப்புகள்

## வெளி இணைப்புகள்

* இந்தோ-கரீபியன் அலையன்ஸ், இன்க்.  - நியூ யார்க் நகரத்தின் வளர்ந்து வரும் இந்தோ-கரீபியன் சமூகத்திற்கு சேவைகள் மற்றும் வாதங்களை வழங்கும் 501(c)3 இலாப நோக்கற்ற அமைப்பு
* ஜஹாஜி சகோதரிகள்: இந்தோ-கரீபியன் பெண்களை மேம்படுத்துதல் - இந்தோ-கரீபியன் பெண்களால் வழிநடத்தப்படும் ஒரு இயக்கத்தை உருவாக்கும் அமைப்பு, பாலின அடிப்படையிலான வன்முறையை எதிர்த்துப் போராடுவதற்கும், இனப்பெருக்க நீதிக்காக வாதிடுவதற்கும் உறுதியளிக்கிறது. ஜஹாஜி சகோதரிகள் உரையாடல், கலை, தலைமைத்துவ மேம்பாடு மற்றும் அடிமட்ட அமைப்பு ஆகியவற்றின் மூலம் ஒற்றுமை மற்றும் அதிகாரமளிப்பை வளர்க்கிறார்கள்.
* தெற்காசிய ஒப்பந்தத் தொழிலாளர் - ஆராய்ச்சி மற்றும் வளங்களின் ஆன்லைன் ஆவணக் காப்பகம் - கரீபியன் மற்றும் இந்தோ-கரீபியன் புலம்பெயர்ந்தோருக்கு ஒப்பந்தம் செய்யப்பட்ட இந்தியர்களுடன் தொடர்புடைய நாட்டிற்குரிய ஆதாரங்களுடன், இந்திய ஒப்பந்தம் தொடர்பான உரை அடிப்படையிலான ஆதாரங்களின் ஆன்லைன் காப்பகம் மற்றும் வாழ்க்கைப் பாடத்திட்டம்.

## மேற்கோள்கள்


FIndo-Caribbeans
பகுப்பு:புலம்பெயர் தமிழர்
பகுப்பு:இந்தியர்கள்
கண்ணாடி பார்ப்பு மீன்

***பேதியா குகானியோ*** (*Pethia guganio*) என்பது *பேதியா* பேரினத்தினைச் சார்ந்த அக்டினோட்டெரிகீயைமீன் வகையாகும். இது இந்தியா மற்றும் வங்காளதேசத்தில் காணப்படுகிறது.  இவை நன்னீரில் காணப்படும். 

## மேற்கோள்கள்
நாராயனண் பார்ப்பு

**நாராயனண் பார்ப்பு** (*Narayan barb*)(*பேதியா நாராயணி*) என்பது இந்தியாவில் மேற்குத் தொடர்ச்சி மலைகளில் தெளிவான மலை ஓடைகளில் காணப்படும் மீன் இனமாகும். இவை இந்தியாவில் மட்டுமே காணப்படும் சைப்ரினிட் அகணிய உயிரினமாகும் .  இந்த மீன்களின் மொத்த நீளம் சுமார்  வரையுள்ளது. இது நீர்வாழ் உயிரினங்கள் காட்சிச்சாலை வணிகத்திலும் காணப்படுகிறது.

## மேற்கோள்கள்
விசிறிவால் தங்கமீன்

**விசிறிவால் தங்கமீன்** என்பது தங்கமீன் வகைகளுள் ஒன்றாகும். இது முட்டை வடிவில், உயரமான முதுகுத் துடுப்பு, நீண்ட  வால் துடுப்பு தோள்பட்டை இல்லாமல் காணப்படுகின்றன. இது ரையுகின் போலக் காணப்படும். மேலும் மேற்கத்திய நாடுகளில் பொதுவாகக் காணப்படுகின்றது.

## விளக்கம்
alt=A orange goldfish, with a long fancy tail, facing right|இடது|thumb| ஆரஞ்சு நிற விசிறிவால் தங்கமீன்.
விசிறிவால் தங்கமீன் உலோக அல்லது சிப்பி போன்ற செதில்கள் மற்றும் சாதாரண அல்லது தொலைநோக்கி கண்களைக் கொண்டுள்ளது. இந்த தொலைநோக்கி கண்கள் மீனின் வயது 6 மாதமாக இருக்கும் போதே தோன்றுகின்றன. குத மற்றும் வால் துடுப்பு இரு சம பிரிவாகப் பிரிந்து காணப்படும். பொதுவாகத் தங்கமீன்கள் தன் வாழிடச் சூழல் மாறுபாடுகளை உணரக்கூடியன. குறைந்த வெப்பநிலையில் நீண்ட நேரம் இவற்றை வைத்திருக்கும்போது பாதிப்படையும் தன்மை உடையனவாக உள்ளன. பொதுவாக இவற்றின் வாழிடச்சூழல் வெப்பம் 73 முதல் 74 பாகை பாரன்ஹீட் வரை தேவைப்படுகிறது 

## இனப்பெருக்கம்
நல்ல வீரியமான விசிறிவால் மீன்களைத் தேர்வு செய்து இனப்பெருக்கம் செய்வதன் மூலம் தரமான மீன்கள் உற்பத்தி செய்யப்படுகின்றன. விசிறிவால் மீன்களை இனப்பெருக்கம் செய்விப்பது மிகவும் எளிதானது.

## மேற்கோள்கள்

 

பகுப்பு:அலங்கார மீன்கள்
திருப்பதியிலுள்ள இந்து கோவில்களின் பட்டியல்

**திருப்பதியிலுள்ள இந்து கோவில்களின் பட்டியல்** (*List of Hindu temples in Tirupati*) திருப்பதி இந்தியாவின் ஆந்திரப் பிரதேசத்தின் சித்தூர் மாவட்டத்திலுள்ள ஒரு நகரம் ஆகும். ஒரு மாநகராட்சியான இது திருப்பதி (நகர்ப்புற) மண்டலத்தின் தலைமையகமாகவும், திருப்பதி வருவாய் கோட்டத்தின் தலைமையகமாகவும் உள்ளது.

திருப்பதியில் புகழ்பெற்ற வைணவ ஆலயமான வெங்கடசலபதி கோவிலுடன் மேலும் பல பழமையான கோவில்களும் உள்ளன.

## பட்டியல்

## அருகிலுள்ள பிற கோவில்கள்
**திருகாளத்தி கோயில்** 
திருக்காளத்தி காளத்தியப்பர் கோயில் சுவர்ணமுகி ஆற்றங்கரையில் அமைந்துள்ள 5ஆம் நூற்றாண்டைச் சேர்ந்த சிவன் கோயிலாகும். இது திருப்பதியில் இருந்து 36 கி.மீ தொலைவிலுள்ளது. பேருந்துகள் மூலம் இணைக்கப்பட்டுள்ளது. சிவபெருமானின் புகழ்பெற்ற பக்தரான கண்ணப்ப நாயனார் இங்கு முக்தி அடைந்தார். பஞ்சபூத தலங்களில் ஒன்றான காற்றைக் குறிக்கும் வாயு இலிங்கத்திற்காக இது பிரபலமானது. கோவில் இராகு கேது (இந்திய சோதிட திட்டத்தில் நவக்கிரகங்கள்) தொடர்புடையதாக உள்ளது.
(அமைவிடம் 13°44'59.0"N 79°41'53.7"E)

## காணிப்பாக்கம் கோவில், காணிப்பாக்கம்

இங்குள்ள கோயிலில் வரசித்தி விநாயகர் தெய்வமாக வணங்கப்படுகிறார். இது இந்தியாவின் ஆந்திரப் பிரதேசத்தின் சித்தூர் மாவட்டத்தில் உள்ள காணிப்பாக்கத்தில் அமைந்துள்ளது. கோயில் சித்தூரிலிருந்து சுமார் 11 கி.மீ. தூரத்திலும், திருப்பதியிலிருந்து 68 கி.மீ. தூரத்திலும் அமைந்துள்ளது.

## மேலும் பார்க்கவும்

## குறிப்புகள்

பகுப்பு:இந்துக் கோயில்கள்
பகுப்பு:வைணவ தலங்கள்
பகுப்பு:சிவன் கோயில்களின் பட்டியல்கள்
பகுப்பு:ஆந்திரப் பிரதேச இந்துக் கோயில்கள்
பேதியா சர்மாயி

***பேதியா சர்மாயி*** (*Pethia sharmai*) என்பது பேதியா பேரினத்தினைச் சார்ந்த கதிர்- துடுப்பு மீன் சிற்றினமாகும். வெப்பமண்டலப் பகுதிகளில் வளரக்கூடிய இந்த மீன் சிற்றினம் இந்தியாவில் தமிழ்நாட்டில் காணப்படுகிறது. இவை 2.7 செ. மீ. நீளம் வரை வளரக்கூடியன. 

## மேற்கோள்கள்

பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல் - அருகிய இனம்
வயாகாம் 18

**வயாகாம் 18** என்பது நவம்பர் 2007 ஆம் ஆண்டு முதல் மும்பையை தளமாகக் கொண்டு இயங்கும் ஒரு இந்திய நிறுவனம் ஆகும். இது நெட்வொர்க்18 குழு மற்றும் வயாகாம் சிபிஎஸ் நெட்வொர்க்குகள் ஆகியவற்றின் ஒரு கூட்டு நிறுவனம் ஆகும். இது வயாகாம் சிபிஎஸ் மூலம் பல்வேறு அலைவரிசைகளை கொண்டுள்ளது.

சனவரி 2010 இல் வயாகாம் 18 அமெரிக்காவில் ஆப்கா கலர்ஸ் தொலைக்காட்சியை அறிமுகப்படுத்தியது. இது ஜூலை 2010 இல் சன் நெட்வொர்க்குடன் 50/50 விநியோக கூட்டு முயற்சியில் சன் 18 ஐ உருவாக்கியது. 2013 ஆம் ஆண்டில் ஈ டிவி என்ற பெயரைப் பயன்படுத்துவதற்கான அனுமதியுடன், ஈடிவி நெட்வொர்க்கின் தெலுங்கு அல்லாத அலைவரிசை சொத்துக்களை ₹2,053 கோடிக்கு டிவி18 வாங்கியது.

## அலைவரிசைகள்

## மேற்கோள்கள்

## வெளி இணைப்புகள்
*Official Site 


பகுப்பு:மும்பையில் உள்ள தொலைக்காட்சி நிலையங்கள்
பகுப்பு:மும்பையில் ஊடகங்கள்
பகுப்பு:இந்தியத் தொலைக்காட்சி தயாரிப்பு நிறுவனங்கள்
முதல் சீதனம்

*** முதல் சீதனம் *** (*Muthal Seethanam*) 1992 ஆம் ஆண்டு வெளிவந்த இந்தியத் தமிழ்த் திரைப்படமாகும். இத்திரைப்படத்தை அறிமுக இயக்குநர் ஈரோடு சௌந்தர் எழுதி இயக்கினார்.  இப்படத்தை ஆர். பி. சௌத்ரி தயாரித்தார். இப்படத்தில் சிவா மற்றும் தேவி மீனாட்சி முக்கியக் கதாபாத்திரத்தில் நடித்துள்ளனர். இத்திரைப்படம் 1992 ஆகஸ்ட் 14 அன்று வெளியிடப்பட்டது.

## நடிகர்கள்
* சிவா
* தேவி மீனாட்சி 
* கவுண்டமணி
* செந்தில்
* ராஜேஷ்
* ராதாரவி
* நெப்போலியன்
* குமரிமுத்து
* ஓமக்குச்சி நரசிம்மன்
* விமல்ராஜ்
* ராஜவேலு
* சித்திரகுப்தன்
* ஜெமினி கண்ணன்
* கவிதா
* ஈரோடு சௌந்தர்

## பாடல்கள்
இத்திரைப்படத்திற்கு சௌந்தர்யன் இசையமைத்தார். பாடல் வரிகளை காளிதாசன், சௌந்தர்யன் மற்றும் இத்திரைப்பட இயக்குநர் ஈரோடு சௌந்தர் ஆகியோர் எழுதியுள்ளனர்.

## மேற்கோள்கள்

பகுப்பு:1992 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:அறிமுக இயக்குநர் திரைப்படங்கள்
பகுப்பு:சௌந்தர்யன் இசையமைத்த திரைப்படங்கள்
பகுப்பு:கவுண்டமணி நடித்த திரைப்படங்கள்
பகுப்பு:செந்தில் நடித்த திரைப்படங்கள்
பகுப்பு:ராஜேஷ் நடித்த திரைப்படங்கள்
பகுப்பு:ராதாரவி நடித்த திரைப்படங்கள்
பகுப்பு:நெப்போலியன் நடித்த திரைப்படங்கள்
ஆலாபுரம்

**ஆலாபுரம்** (*Alapuram*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், பாப்பிரெட்டிப்பட்டி வட்டத்துக்கு உட்பட்ட  ஒரு வருவாய் கிராமம் ஆகும். இந்தக் கிராமத்தின் குறியீட்டு எண் 636 904. இது ஆலாபுரம் ஊராட்சிக்கு உட்பட்டது.

## அமைவிடம்
இந்த ஊரானது மாவட்ட தலைநகரான தருமபுரியிலிருந்து 44 கிலோமீட்டர் தொலைவிலும், பாப்பிரெட்டிப்பட்டியில் இருந்து 10 கிலோ மீட்டர் தொலைவிலும் உள்ளது.

## மக்கள் வகைபாடு
2011 மக்கள் தொகை கணக்கெடுப்பின்படி இந்தக் கிராமத்தில் 1,360 குடும்பங்களும் 912  மக்களும் வசிக்கின்றனர். இதில் பெண்களின் எண்ணிக்கை 2,340 என்றும், ஆண்களின் எண்ணிக்கை 2,444 என்றும் உள்ளது. கிராமத்தில் கல்வியறிவு பெற்றவர்கள் விகிதம் 60.7 % ஆகும். இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்

## மேற்கோள்

பகுப்பு:தர்மபுரி மாவட்டத்திலுள்ள கிராமங்கள்
கூழாங்கல் (திரைப்படம்)

***கூழாங்கல்*** (*Pebbles*) 2021 ஆம் ஆண்டு வெளியான தமிழ்த் திரைப்படம். அறிமுக இயக்குநர் பி. எஸ். வினோத்ராஜ் இயக்கிய முதல் திரைப்படம். திரைப்பட நடிகை நயன்தாரா மற்றும் தயாரிப்பாரும் இயக்குனருமான விக்னேஷ் சிவன் இருவரும் இத்திரைப்படத்தைத் தங்களது ரவுடி பிக்சர்சு நிறுவனம் மூலம் தயாரித்து வெளியிட்டுள்ளனர். இத்திரைப்படத்திற்கு யுவன்சங்கர் ராஜா இசையமைக்க, ஒளிப்பதிவாளர்களாக ஜெயா. பார்த்திபன், விக்னேஷ் குமுளையும், படத்தொகுப்பாளராக கணேஷ் சிவாவும் பணியாற்றியுள்ளனர்.

## தயாரிப்பு
இயக்குநர் வினோத்ராஜின் வாழ்க்கையில் நடந்த ஒரு உண்மை நிகழ்வை அடித்தளமாகக் கொண்டு இத்திரைப்படத்தின் கதையை அவர் உருவாக்கியுள்ளார். இக்கதைக்கான பின்களத்திற்காக வெகுநாள் தேடிப் பின்னர் இறுதியாக மதுரைக்கருகே, மேலூர் மவட்டத்திலுள்ள அரிட்டாபட்டி என்ற ஊரைத் தேர்வு செய்தார். இத்திரைப்படம் 30 நாட்களில் தயாரித்து முடிக்கப்பட்டது. இத்திரைப்படத்தில் இடம்பெறும் மலை ஆயிரமாண்டுகள் பழமையானது.

2021 ஆம் ஆண்டு, பிப்பிரவரி நான்காம் நாளன்று நெதர்லாந்தில் நடைபெற்ற 50 ஆவது இராட்டர்டாம் திரைப்பட விழாவில் இப்படம் திரையிடப்பட்டது. அதே ஆண்டின் ஏப்ரல் 28 முதல் மே 8 வரை நடைபெற்ற புது இயக்குநர் மற்றும் புதுத் திரைப்பட விழாவில் கலந்துகொள்ள இத்திரைப்படம் முறையாகத் தேர்வானது. மேலும் தென்கொரியத் திரைப்படவிழாவிலும் தேர்வானது. அந்த ஆண்டின் மே 20 முதல் 27 வரை நடைபெற்ற லாஸ் ஏஞ்சல்சின் இந்தியத் திரைப்பட விழாவிலும் திரையிடப்பட்டது. மே மாதம் 29 முதல் ஜூன் 6 வரை நடைபெற்ற குயிவ் பன்னாட்டுத் திரைப்படவிழா: மோலோடிசுட்டிலும் திரையிடப்பட்டது. 2022 ஆம் ஆண்டிற்கான ஆஸ்கார் விருதிற்குத் தேர்வு செய்யப்பட்ட இந்தியத் திரைப்படங்களுள் கூழாங்கல்லும் ஒன்றாகும்.

## பெற்ற விருதுகள்

## மேற்கோள்கள்

## வெளியிணைப்புகள்
* 

பகுப்பு:2021 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:யுவன் சங்கர் ராஜா இசையமைத்துள்ள திரைப்படங்கள்
பகுப்பு:அறிமுக இயக்குநர் திரைப்படங்கள்
போகோ தொலைக்காட்சி

**போகோ தொலைக்காட்சி** என்பது சிஎன் நிறுவனத்தின் ஒரு பகுதியாக அதன் சர்வதேச பிரிவின் கீழ் வார்னர்மீடியாவிற்கு சொந்தமான இந்திய நாட்டு கம்பி மற்றும் செய்மதி அலைவரிசை சேவை ஆகும். இது வார்னர்மீடியாவின் இந்திய நாட்டு குழந்தைகளுக்கான அலைவரிசை மற்றும் உள்ளூர் உள்ளடக்கத்தை மட்டுமே ஒளிபரப்புகிறது. இந்த அலைவரிசை சனவரி 1, 2004 ஆம் ஆண்டு முதல்  மும்பை நகரை தலைமையிடமாக கொண்டு தமிழ், தெலுங்கு, ஆங்கிலம் மற்றும் இந்தி போன்ற மொழிகளில் இயங்கி வருகின்றது.

## வரலாறு
இந்த அலைவரிசை அதிகாரப்பூர்வமாக சனவரி 1, 2004 அன்று டர்னர் இன்டர்நேஷனல் இந்தியா என்ற நிறுவனத்தால் தொடங்கப்பட்டது. இந்த போகோ தொலைக்காட்சியில் இயங்குபடம் மற்றும் நேரடி அதிரடி நிகழ்ச்சிகளை ஒளிபரப்பும் இந்தியாவுக்கான ஒரே குழந்தைகளுக்கான பொழுதுபோக்கு வலைப்பின்னல் ஆகும்.

இந்த தொலைக்காட்சி பெரும்பாலும் அனிமே, அமெரிக்க மற்றும் பிற வெளிநாட்டு நிகழ்ச்சிகள் மற்றும் சில இந்திய தொடர்களை ஒளிபரப்பு செய்தது. பின்னர் இந்த அலைவரிசை 2019 முதல் 2020 வரை தனது கவனத்தை இந்திய இயங்குபடத்திற்கு மாற்றியது.

## மேற்கோள்கள்

## வெளி இணைப்புகள்
* Official website

பகுப்பு:2004 இல் நிறுவப்பட்ட தொலைக்காட்சி அலைவரிசைகள் மற்றும் நிலையங்கள்
பகுப்பு:மும்பையில் உள்ள தொலைக்காட்சி நிலையங்கள்
பகுப்பு:குழந்தைகள் தொலைக்காட்சி வலைப்பின்னல்கள்
பகுப்பு:தமிழ்த் தொலைக்காட்சிச் சேவைகள்
பகுப்பு:இந்தியாவில் ஆங்கில மொழி தொலைக்காட்சி அலைவரிசைகள்
பகுப்பு:இந்தி மொழி தொலைக்காட்சி அலைவரிசைகள்
பகுப்பு:இந்திய இயங்குபடம்
தேபாலா மித்திரா

**தேபாலா மித்திரா** (**Debala Mitra**)  (14 டிசம்பர் 1925 &ndash; 2 டிசம்பர் 2005) இந்தியத் தொல்லியல் ஆய்வகத்தின் தலைமை இயக்குநராக 1981 முதல் 1983-ஆம் ஆண்டு முடிய பண்புரிந்த தொல்லியல் ஆய்வாளர் ஆவார். இவர் இந்தியாவின் பல பௌத்த தொல்லியல் களங்களை அகழாய்வு செய்தவர் ஆவார்.

இவர் தற்போதைய வங்காளதேசம் நாட்டின் குல்னாவில் 14 டிசம்பர் 1905 அன்று பிறந்தவர். 1940-ஆம் ஆண்டில் மித்திரா இந்தியத் தொல்லியல் ஆய்வகத்தின் கிழக்கு வட்டத்தின் கண்காணிப்பாளாராக பதவியேற்றார். பின்னர் கூடுதல் தலைமை இயக்குநராக பதவி உயர்வு பெற்ற மித்திரா,  பி. கே. தாபருக்குப் பின்னர் இந்தியத் தொல்லியல் ஆய்வகத்தின் தலைமை இயக்குநராக 1981-ஆம் ஆண்டில் பதவி உயர்வு பெற்றார்.

## மேற்கோள்கள்

* 

பகுப்பு:இந்தியத் தொல்லியலாளர்கள்
பகுப்பு:வங்காள மக்கள்
பகுப்பு:இந்தியத் தொல்லியல் ஆய்வகத்தின் தலைமை இயக்குநர்கள்
நிக்கெலோடியன் சோனிக்

**நிக்கலோடியோன் சோனிக்** என்பது நிக்கெலோடியன் இந்தியா வலைப்பின்னலின் ஒரு பகுதியாக வயாகாம் 18 நிறுவனத்தின் சிறுவர்களுக்கான பொழுதுபோக்கு கட்டணத் தொலைக்காட்சி சேவை ஆகும். இந்த அலைவரிசை 'சோனிக்' என்ற பெயரில் திசம்பர் 20, 2011 ஆம் ஆண்டு முதல் மகாராட்டிரம் மாநிலத்தில் மும்பை நகரை தலைமையிடமாக கொண்டு ஆரம்பிக்கப்பட்டது. தற்பொழுது இந்த தொலைக்காட்சி  தமிழ், தெலுங்கு, ஆங்கிலம், இந்தி, குஜராத்தி, கன்னடம், மலையாளம், வங்காளம் மற்றும் மராத்தி போன்ற மொழிகளில் இயங்கி வருகின்றது. இது இந்தியாவில் திசம்பர் 2020 ஆம் ஆண்டு நிலவரப்படி அதிகம் பார்க்கப்பட்ட குழந்தைகள் தொலைக்காட்சியில் நான்காவது இடத்தில் உள்ளது.

## மேற்கோள்கள்

## வெளி இணைப்புகள்
* 

பகுப்பு:2011 இல் நிறுவப்பட்ட தொலைக்காட்சி அலைவரிசைகள் மற்றும் நிலையங்கள்
பகுப்பு:குழந்தைகள் தொலைக்காட்சி வலைப்பின்னல்கள்
பகுப்பு:இந்தியாவில் ஆங்கில மொழி தொலைக்காட்சி அலைவரிசைகள்
பகுப்பு:மும்பையில் உள்ள தொலைக்காட்சி நிலையங்கள்
பகுப்பு:தமிழ்த் தொலைக்காட்சிச் சேவைகள்
பகுப்பு:இந்தி மொழி தொலைக்காட்சி அலைவரிசைகள்
பகுப்பு:வயாகாம் 18
பகுப்பு:வங்காளதேசத்தில் தொலைக்காட்சி அலைவரிசைகள்
பகுப்பு:நேபாளத்தில் தொலைக்காட்சி அலைவரிசைகள்
பகுப்பு:கன்னடத் தொலைக்காட்சி அலைவரிசைகள்
பகுப்பு:குஜராத்தி மொழி தொலைக்காட்சி அலைவரிசைகள்‎ 
பகுப்பு:வங்காள மொழி தொலைக்காட்சி அலைவரிசைகள்
பகுப்பு:மலையாள மொழி தொலைக்காட்சி அலைவரிசைகள்
பகுப்பு:மராத்திய மொழி தொலைக்காட்சி அலைவரிசைகள்
பகுப்பு:தெலுங்கு மொழி தொலைக்காட்சி அலைவரிசைகள்
பகுப்பு:இந்திய இயங்குபடம்
காவிரி பார்ப்பு

**காவிரி பார்ப்பு** (*Cauvery barb*) என்பது *புண்டியசு* மீன் பேரினத்தினைச் சார்ந்த சிற்றினமாகும். இதன் அறிவியல் பெயர் *புண்டியசு காவேரியன்சிசு* *(Puntius cauveriensis)* என்பதாகும். இவை சைப்பிரினிடே குடும்பத்தினைச் சார்ந்தவையாகும். இவை அதிகபட்சமாக 7.4 செ. மீ. நீளம் வரை வளரக்கூடியவை. இந்தியாவின் காவிரி ஆற்றில் மட்டும் காணப்படும் அகணிய உயிரியான இந்த மீன் கருநாடக மாநிலத்தில் காணப்படுகிறது.

## மேற்கோள்கள்

பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல் - அருகிய இனம்
பகுப்பு:மீன்கள்
அசோகரின் சிறு பாறைக் கல்வெட்டுக்கள்

**அசோகரின் சிறு பாறைக் கல்வெட்டுக்கள்**  (கி.மு. 269-233 ) என்பவை பாறைக் கல்வெட்டுகளாகும், இவை அசோகர் கல்வெட்டுக்களின்  ஆணைகளின் துவக்கக் காலத்தவை ஆகும். இவை அசோகரின் பெரும் பாறைக் கல்வெட்டுக்களுக்கு முந்தையவை. பேரரசர் அசோகரின் 11வது ஆட்சியாண்டில் பிராமி எழுத்துகளில் எழுதப்பட்ட இந்திய மொழியில் முதல் கல்வெட்டுகள் இவை.  காலவரிசைப்படி இவற்றிற்கு முந்தவையான காந்தார இருமொழிக் கல்வெட்டு, கிரேக்கம் மற்றும் அராமிக் மொழியில் வெட்டப்பட்டது. அது அவரது 10வது ஆட்சி ஆண்டில் (கிமு 260) செதுக்கப்படது. இது அசோகரின் அறியப்பட்ட முதல் கல்வெட்டு ஆகும். இருப்பிடத்தைப் பொறுத்து இந்தக் கல்வெட்டுகளின் உள்ளடக்கத்தில் பல சிறிய மாறுபாடுகள் உள்ளன.

கிரேக்க அல்லது அரமேய மொழியில் உள்ள அசோகரின் கல்வெட்டுகள் சில சமயங்களில் "சிறு பாறைக் கல்வெட்டுகள்" என்றும் வகைப்படுத்தப்படுகின்றன.

## காலவரிசை
சிறு பாறைக் கல்வெட்டுகள் அசோகரின் ஆட்சியின் துவக்கத்தில் எழுதப்பட்டவை. இவை அவருடைய ஆட்சியின் 11வது ஆண்டிலிருந்து ("பௌத்தராக மாறிய இரண்டரை ஆண்டுகள்" என்ற அவரது கல்வெட்டின் படி. அதாவது குறைந்தபட்சம் அவரது ஆட்சியின் எட்டாவது ஆண்டு கலிங்க வெற்றிக்குப் பிறகு, இது அவர் படிப்படியாக புத்த சமயத்திற்கு மாறுவதற்கான தொடக்க புள்ளியாகும்). கல்வெட்டுகளின் வேலைப்பாடுகளின் தொழில்நுட்பத் தரம் பொதுவாக மிகவும் மோசமாக உள்ளது.  பொதுவாக அசோகரின் ஆட்சியின் 26 மற்றும் 27 ஆம் ஆண்டுகளின் தூண் கல்வெட்டுகளைக் காட்டிலும் மிகவும் குறைந்த தரத்தில் உள்ளன.

இந்த சிறிய பாறைக் கல்வெட்டுகள், அசோகரின் ஆட்சியின் 10 ஆம் ஆட்சி ஆண்டில் செதுக்கபட்ட முதல் கல்வெட்டைப் பின்பற்றி செதுக்கபட்டுள்ளன. இது ஆப்கானித்தானத்தின் மையத்தில் காந்தாரத்தின் சில் சீனாவில் நிறுவப்பட்ட காந்தார இருமொழிக் கல்வெட்டு ஆகும். இந்த முதல் கல்வெட்டு செவ்வியல் கிரேக்கம் மற்றும் அரமேய மொழியில் பிரத்தியேகமாக செதுக்கப்பட்டது.

சிறு பாறைக் கல்வெட்டுக்கள், அசோகரின் 12வது ஆட்சி ஆண்டிலிருந்து, தருமமத்தைப் பிரப்புரை செய்வதற்காக நிறுவப்பட்ட பெரும் பாறைக் கல்வெட்டுக்களை விட சற்று முந்தையதாக இருக்கலாம். இந்த அசோகர் கல்வெட்டுகள் இந்திய மொழிகளில் உள்ளன, அசோகரின் காந்தாரக் கிரேக்க கல்வெட்டுகள் சுண்ணாம்புக் கல் மீது பொறிக்கப்பட்டுள்ளன. பின்னர், அவரது ஆட்சியின் 26 மற்றும் 27 ஆம் ஆண்டுகளில், அசோகர் புதிய கல்வெட்டுகளைப் பொறித்தார். அவை கம்பீரமாக நெடுவரிசைகளில், அசோகரின் தூண்களில் பொறிக்கப்பட்டன.

## சிறு பாறைக் கல்வெட்டு உரைகள்

சிறு பாறைக் கல்வெட்டுளில், அசோகர் தன்னை ஒரு "சாதாரண சீடர்" அல்லது "புத்தரின் சீடர்" என்று காட்டுவதன் மூலம் தனது சமயத் தொடர்பைப் பற்றி வெளிப்படையாகக் குறிப்பிடுகிறார்.

குஜாரா சிறு பாறைக் கல்வெட்டுக்களிலும், அசோகரின் பெயர் அவரது பட்டங்களுடன் "தேவானம்பிய பியாதாசி அசோகராஜா" என்று குறிப்பிடப்பட்டுள்ளது.

பேரரசர் அசோகர் இந்திய துணைக்கண்டம் முழுவதும் 20 **சிறு பாறைக் கல்வெட்டுக்கள்** நிறுவியுள்ளார். அவைகள்:

# புல்-இ-தருந்தே அராமேயக் கல்வெட்டு - ஆப்கானித்தான்
# தட்சசீலம் - பாகிஸ்தான்
# பைரத் -  இராஜஸ்தான்
# அக்ரௌரா - உத்தரப் பிரதேசம்
# சாசாராம் - பிகார் 
# சரு மரு - மத்தியப் பிரதேசம்
# பராபர்- பிகார்
# மஸ்கி - கர்நாடகா 
# பிரம்மகிரி - கர்நாடகா 
# பல்லக்கிண்டு  - கர்நாடகா 
# கவிமடம்  - கர்நாடகா   
# பாப்ரு 
# ஜதிங்கா 
# நித்தூர் 
# ரூப்நாத் 
# சித்தாப்பூர்
# உதயகோலம்
# ரஜுலா மந்தகிரி
# குஜ்ஜரா
# பகாப்பூர், தில்லி

## மேற்கோள்கள்

பகுப்பு:பேரரசர் அசோகர்
பகுப்பு:அசோகரின் கல்வெட்டுக்கள்
எம். எஸ். நாகராஜ ராவ்

**எம். எஸ். நாகராஜ ராவ்** (**Mirle Srinivasa Nagaraja Rao**) (3 சூன் 1932 &ndash; 24 டிசம்பர் 2011) தொல்லியல் ஆய்வாளரும், இந்தியத் தொல்லியல் ஆய்வகத்தின் தலைமை இயக்குநராக 1984 முதல் 1987-ஆம் ஆண்டு முடிய பணியாற்றியவர்.

கர்நாடகா மாநிலத்தின் மண்டியா நகரத்தில் 1932-இல் பிறந்த நாகராஜ ராவ்  புனே பல்கலைகழகத்தில் முனைவர் பட்டம் பெற்றவர். பின்னர் கர்நாடகா மாநில தொல்லியல் துறையின் கல்வெட்டியல் பிரிவில் பணியில் சேர்ந்தார். 1957-ஆம் ஆண்டில் இந்தியத் தொல்லியல் ஆய்வகத்தில் உதவித் தொல்லியல் ஆய்வாளராக சேர்ந்து எம். என். தேஷ்பாண்டே தலைமையில் தொல்லியல் துறை கூடுதல் பயிற்சி பெற்றார். இவர் கர்நாடாகா மாநிலத்தில் ஹம்பி தொல்லியல் களத்தை 1979 முதல் 1988-ஆம் ஆண்டு முடிய அகழாய்வுப் பணிகள் மேற்கொண்டார். 

## மேற்கோள்கள்

## வெளி இணைப்புகள்
* In regal splendour
*Dr.M.S.Nagaraja Rao, Director-General, Archaeological Survey of India, NewDelhi got the Idol from the Indian Embassy, Washington and now the Idol is in the safe vault  of Kabaleeswarar Temple, Mylapore, Chennai.

பகுப்பு:இந்தியத் தொல்லியலாளர்கள்
பகுப்பு:கர்நாடக நபர்கள்
பகுப்பு:இந்தியத் தொல்லியல் ஆய்வகத்தின் தலைமை இயக்குநர்கள்
கி. நரேந்திரன்

**கருமலைத்தமிழாழன்** என்னும் புனைபெயரில் அறியப்படும் **கி. நரேந்திரன்** என்பவர் தமிழ்நாட்டின், கிருஷ்ணகிரி மாவட்டம், ஓசூரில் வாழ்ந்துவரும் ஒரு தமிழ் மரபுக் கவிஞராவார்.

## வாழ்க்கை குறிப்பு
கி. நரேந்திரன் கிருட்டிணகிரி மாவட்டம், கிருட்டிணகியில் மு. கிருட்டிணன், இராசம்மாள் இணையருக்கு மகனாக 1951 யூலை 16 அன்று பிறந்தார். தமிழில் முதுகலை பட்டம் பெற்றுள்ள இவர் ஒசூர் அரசு ஆண்கள் மேனிலைப்பள்ளியில் தமிழாசிரியராக பணியாற்றி ஓய்வு பெற்றவர். பாரதிதாசனின் குயில் ஏட்டில் இவரது முதல் கவிதை 1969 இல் வெளியானது. அன்றுமுதல் தொடர்ந்து கவிதைகளை எழுதிவருகிறார். 
பல ஊர்களிலும், நாடுகளிலும் கவியரங்குகளில் கலந்துகொண்டுள்ளார். பல கவிதை நூல்களை எழுதியுள்ளார்.

## வெளிவந்த நூல்கள்
;கவிதை நூல்கள்
* நெஞ்சின் நிழல் (1976)
* மலர்விழி (காவியம் 1978)
* காவியத்தலைவன் (1978)
* காற்றை மணந்த கவிதைகள் (1995)
* நீர்க்கால்கள் (1998)
* ஒப்பனைப்பூக்கள் (1998)
* மண்ணும் மரபும் (1999)
* தமிழவேல் தமிழ்ப்பாவை (1999)
* வீணை மத்தளமாகிறது (2000)
* மரபின் வேர்கள் (2002)
* புதிய குறுந்தொகை (2003)
* வேரின் விழுதுகள் (2004)
* களம் வெல்லும் கலைஞர் (2005)
* சுவடுகள் (2008)
* உன்முகமாய் இரு (2010)
* அருள்மிகு மரகதாம்பிகை சந்திரசூடேஸ்ரர் பாமாலை (1997)
* கல்லலெழுத்து (2014)
* செப்பேடு (2016)
* கால்முளைத்த கனவுகள் (2018)
; உரைநடை, ஆய்வு நூல்கள்
* புதுக்கவிதையில் தொன்மவியல் (1998 )
* பண்பில் வாடை (2001)
* திருக்குறள் (உரை, 2000)  
* ஒசூர் அருள்மிகு மரகதாம்பிகை சந்திரசூரேஸ்வரர் திருக்கோயில் தலவரலாறு (2001)

## விருதுகள்
* இவருக்கு தமிழ்நாடு அரசு 2016 ஆம் ஆண்டிற்கான தமிழ்ச்செம்மல் விருது வழங்கியுள்ளது.   
* மதுரை காமராசர் பல்கலைக்கழகம் 2017 ஆம் ஆண்டு *சிந்தனைச் சிகரம்* என்ற விருதினை வழங்கியது.

## பரிசுகள்
* தமிழ் படைப்பாளிகள் சங்கம் 2013 ஆம் நடத்திய *பொசுங்கட்டும் பொய்மை* என்ற தலைப்பில் மாநில அளவில் நடத்திய கவிதைப் போட்டியில் முதல் பரிசை வென்றார்.
* பெங்களூர் தமிழ்ச் சங்கம் 2012 ஆம் ஆண்டு தைப்பொங்கலை ஒட்டி *அயலகத் தமிழர்* என்ற தலைப்பில் நடத்திய கவிதைப்போட்டியில்  முதல் பரிசை வென்றார்.
* இலண்டன் தமிழ்ச் சங்கம் உலக அளவில் *புதுயுகத்தமிழர்* என்ற தலைப்பில் நடத்திய கவிதைப்போட்டியில்  மூன்றாம் பரிசை வென்றார்.
* இலங்கை கல்குடாவில் இயங்கிவரும் தடாகம் கலை இலக்கிய வட்டம் உலக அளவில் இணையதளம் வழியாக 2015 மார்சில் *ஈழம்* என்ற தலைப்பில் நடத்திய கவிதைப்போட்டியில்  முதல் பரிசை வென்றார்.

## குறிப்புகள்

பகுப்பு:1951 பிறப்புகள்
பகுப்பு:கிருட்டிணகிரி மாவட்ட மக்கள்
பகுப்பு:தமிழ்க் கவிஞர்கள்
அரால்டு அர்க்கிரீவ்ஸ்

**அரால்டு அர்க்கிரீவ்ஸ்** (**Harold Hargreaves**)  (பிறப்பு: 29 மே 1876) பிரித்தானிய இந்தியாவின் தொல்லியல் ஆய்வாளர் ஆவார். இவர் இந்தியத் தொல்லியல் ஆய்வகத்தின் தலைமை இயக்குநராக 1928 முதல் 1931-ஆம் ஆண்டு வரை பணியாற்றியவர்.

பௌத்த சிறபக் கலைகளைல் வல்லுநராக இருந்த அரால்டு அர்க்கிரீவ்ஸ், இந்தியத் தொல்லியல் ஆய்வகத்தில் சேர்வதற்கு முன்னர் அமிர்தசரஸ் நகர அரசு உயர்நிலைப் பள்ளியின் தலைமை ஆசிரியராக இருந்தார்.

## இந்தியத் தொல்லியல் ஆய்வகப் பணியில்
இந்தியத் தொல்லியல் ஆய்வகத்தில் 1910 -12-ஆம் ஆண்டுகளில் பிரித்தானிய இந்தியாவின் வடமேற்கு எல்லைப்புற வட்டடதின் கண்காணிப்பு தொல்லியலாளர் பணியில் இருந்த போது ஜான் மாரசலுடன் இணைந்து அரப்பா இராஜன்பூர் மற்றும் சாரநாத் தொல்லியல் அகழ்வாராய்ச்சிப் பணிகளில் கலந்து கொண்டார். 1924-இல் இவர் தற்கால பாகிஸ்தானில் உள்ள பலுசிஸ்தான் மாநிலத்தின் நல் எனுமிடத்தில் அகழாய்வுப் பணிகள் மேற்கொண்டார். 1928-ஆம் ஆண்டில் இவர் தொல்லியல் ஆய்வகத்தின்  கூடுதல் தலைமை இயக்குநராக பதவி உயர்வு பெற்றார். பின்னர் ஜான் மாரஷல் ஓய்வுக்குப் பின் இவர் இந்தியத் தொல்லியல் ஆய்வகத்தின் தலைமை இயக்குநராக 1928-ஆம் ஆண்டில் பதவி ஏற்றார்.

## மேற்கோள்கள்

## உசாத்துணை
* 

பகுப்பு:இந்தியத் தொல்லியலாளர்கள்
பகுப்பு:இந்தியத் தொல்லியல் ஆய்வகத்தின் தலைமை இயக்குநர்கள்
சீப்ராசோமா

***சீப்ராசோமா*** (*Zebrasoma*) என்பது இந்திய மற்றும் பசிபிக் பெருங்கடல்களில் காணப்படும் கத்திவால் மீன் பேரினமாகும். இவை தட்டு வடிவ உடலினையும் பாய்மரம் போன்ற துடுப்புகளையும் கொண்டுள்ளன.

## சிற்றினங்கள்
இந்த பேரினத்தில் தற்போது ஏழு அங்கீகரிக்கப்பட்ட சிற்றினங்கள் உள்ளன:
* *ஜீப்ராசோமா டெசுஜார்டினி* (பென்னட், 1836) - டெசுஜார்டினின் துடுப்புமீன் முள்வால் வகையி
* *[[மஞ்சள் தாங் மீன்|ஜீப்ராசோமா பிளேவ்சென்சு]]* (பென்னட், 1828) - மஞ்சள் தாங் மீன்
* *ஜீப்ராசோமா ஜெம்மாட்டம்* (வாலென்சியன்சு, 1835) - ஜெம் முள்வால் வகையி
* *ஜீப்ராசோமா ரோஸ்ட்ராட்டம்* (குந்தர், 1875) - கருப்பு முள்வால் வகையி
* *ஜீப்ராசோமா இசுகோபாசு* (ஜி. குவியர், 1829) - இசுகோபாசு முள்வால் வகையி
* *ஜீப்ராசோமா வெலிபெரம்* (பிளாச், 1795) - சேல்பின் முள்வால் வகையி
* *ஜீப்ராசோமா சாந்துரம்* (பிளைத், 1852) - ஊதா முள்வால் வகையி

## மேற்கோள்கள்
 

## வெளி இணைப்புகள்
* மீன் காட்சியாளர் வழிகாட்டி - ''ஜீப்ரசோமா''

பகுப்பு:மீன் பேரினங்கள்
நந்திகோட்கூர்

**நந்திகோட்கூர்** (*Nandikotkur*) என்பது இந்தியாவின் ஆந்திரப் பிரதேசத்தின் கர்னூல் மாவட்டத்திலுள்ள ஒரு நகராட்சியும், மண்டலமும் ஆகும்.

## நிலவியல்
நந்திகோட்கூர்  இல் அமைந்துள்ளது. இது கடல் மட்டத்திலிருந்து சராசரியாக 292 மீட்டர் (961 அடி) உயரத்தில் உள்ளது. கிருஷ்ணா ஆறு அருகிலுள்ளது.

நந்திகோட்கூர் என்பது ஆந்திரப் பிரதேசத்தில் உள்ள கர்னூல் மாவட்டத்திலிருந்து 27 கி.மீ. தொலைவில் அமைந்துள்ள ஒரு மண்டலமாகும். கர்னூல், குண்டூர் உள்ளிட்ட முக்கிய நகரங்களை இணைக்கும் முக்கிய போக்குவரத்து மையமாக இது செயல்படுகிறது. கர்னூலில் இருந்து ஸ்ரீசைலம் செல்லும் பாதை நந்திகோட்கூர் வழியாகவும் செல்கிறது. நந்திகோட்கூர் ஒன்பது நந்தி சிலைகளால் (காளைகள்) சூழப்பட்டிருப்பதாக புராணம் கூறுகிறது. எனவே இந்த இடம் முன்பு நவநந்திகோட்கூர் என்றும் இப்போது நந்திகோட்கூர் என்றும் அழைக்கப்படுகிறது. கர்னூல், அனந்தப்பூர், கடப்பா , சித்தூர் மாவட்டங்களுக்கு பாசன நீர் வழங்கும் ஹந்த்ரி நீவா கால்வாய், நதிகோட்கூர் மண்டலத்தில் இருந்து தொடங்குகிறது. நந்திகோட்கூரில் இருந்து 25 கி.மீ. தொலைவில் ஏழு நதிகள் சங்கமிக்கும் சங்கமகேசுவரம் அமைந்துள்ளது. நந்திகோட்கூரின் மக்கள் தொகை 46,953 என்ற எண்ணிக்கையில் இருக்கின்றனர்.

## போக்குவரத்து
ஆந்திர பிரதேச மாநில சாலை போக்குவரத்து கழகம் நந்திகோட்கூர் பேருந்து நிலையத்திலிருந்து பேருந்து சேவைகளை இயக்குகிறது.

## கல்வி
மாநில பள்ளிக் கல்வித் துறையின் கீழ் உள்ள அரசு, உதவி பெறும் மற்றும் தனியார் பள்ளிகளால் ஆரம்ப மற்றும் இடைநிலைப் பள்ளிக் கல்வி கற்பிக்கப்படுகிறது. வெவ்வேறு பள்ளிகள் ஆங்கிலம், தெலுங்கு மொழிகளை பயிற்றுவிக்கிறது..

## சான்றுகள்

பகுப்பு:Coordinates on Wikidata
பகுப்பு:ஆந்திர ஊர்களும் நகரங்களும்
பகுப்பு:கர்நூல் மாவட்டம்
பர்ணசாலை

[thumb|250x250px| பர்ணசாலையில் [கோதாவரி ஆறு]]
**பர்ணசாலை** (*Parnasala*) என்பது இந்தியாவின் தெலங்காணாவில் புதிதாக உருவாக்கப்பட்ட பத்ராத்ரி கொத்தகூடம் மாவட்டத்தில் (முன்னர் கம்மம் மாவட்டம்) **தும்முகுடேம்** மண்டலத்தில் உள்ள ஒரு கிராமம் ஆகும். இந்தக் கிராமம் சாலை மற்றும் படகுகள் மூலம் அணுகக்கூடியது. மேலும், கோவில் நகரமான பத்ராசலத்திலிருந்து 32 கி.மீ. தொலைவில் அமைந்துள்ளது.

பத்ராசலம் பகுதியில் இதிகாச இராமாயணத்துடன் தொடர்புடைய பல இந்து கோவில்கள் உள்ளன.

## நிலவியல்
பர்ணசாலை இல்   அமைந்துள்ளது. சராசரியாக 55 மீட்டர்கள் (183 அடி) உயரத்தில் உள்ளது.

## மக்கள்தொகை
2001 இந்திய மக்கள் தொகை கணக்கெடுப்பின்படி, பர்ணசாலா கிராமத்தின் மக்கள்தொகை விவரங்கள் பின்வருமாறு:

* மொத்த மக்கள் தொகை: 116 குடும்பங்களில் 513 பேர்
* ஆண்கள்: 253
* பெண்கள்: 260
* 6 வயதுக்குட்பட்ட குழந்தைகள்: 51 (ஆண்கள் - 23 , பெண்கள் - 28)
* மொத்த கல்வியறிவு பெற்றவர்கள்: 429

## புராணம்
thumb|பர்ணசாலை கோவில்
புராணத்தின் படி, இராமன் தனது 14 வருட வனவாசத்தில் சில நாட்களை இந்த இடத்தில் கழித்ததாக கூறப்படுகிறது. இங்குள்ள நீரோடையில் இராமனின் மனைவியான சீதை குளித்து, தனது ஆடைகளை இங்குள்ள ராதாபடித்துறையில் உலர்த்தியதாக உள்ளூர்வாசிகள் நம்புகின்றனர். அரக்க அரசன் இராவணன் தனது புட்பக விமானத்தை ஆற்றின் எதிர்புறத்தில் உள்ள குன்றின் மீது நிறுத்தி சீதையைக் கடத்திச் சென்றான். சீதையை இலங்கைக்குக் கொண்டு செல்வதற்காக இராவணன் பூமியை அகற்றியபோது ஏற்பட்டதாகக் கூறப்படும் ஒரு மண் பள்ளத்தை இங்கே காணலாம். சீதையை ஏமாற்ற தங்க மான் வேடத்தில் வந்த மாரீசனை இராமன் கொன்ற இடமாக பர்ணசாலை இருந்தது என்று மற்றொரு இந்து புராணம் கூறுகிறது.

## சான்றுகள்

பகுப்பு:Coordinates on Wikidata
பகுப்பு:தெலங்காணாவில் உள்ள ஊர்களும் நகரங்களும்
பகுப்பு:கம்மம் மாவட்டம்
ஆண்டிப்பட்டி, பாப்பிரெட்டிப்பட்டி

**ஆண்டிப்பட்டி** (*Andipatty*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், பாப்பிரெட்டிப்பட்டி வட்டத்துக்கு உட்பட்ட  ஒரு வருவாய் கிராமம் ஆகும். இந்தக் கிராமத்தின் குறியீட்டு எண் 643483. இது தொப்பம்பட்டி ஊராட்சிக்கு உட்பட்டது.

## அமைவிடம்
இந்த ஊரானது மாவட்ட தலைநகரான தருமபுரியிலிருந்து 38 கிலோமீட்டர் தொலைவிலும், பாப்பிரெட்டிப்பட்டியில் இருந்து 26 கிலோ மீட்டர் தொலைவிலும் உள்ளது.

## மக்கள் வகைபாடு
2011 மக்கள் தொகை கணக்கெடுப்பின்படி இந்தக் கிராமத்தில் 105 குடும்பங்களும் 412 மக்களும் வசிக்கின்றனர். இதில் பெண்களின் எண்ணிக்கை 196 என்றும், ஆண்களின் எண்ணிக்கை 216 என்றும் உள்ளது.

## மேற்கோள்

பகுப்பு:தர்மபுரி மாவட்டத்திலுள்ள கிராமங்கள்
ஆண்டிப்பட்டி

**ஆண்டிப்பட்டி** என்ற பெயரில் உள்ள கட்டுரைகள்:

*ஆண்டிபட்டி, தேனி மாவட்ட ஊர்
*ஆண்டிபட்டி வட்டம், தேனி மாவட்டம்
*ஆண்டிபட்டி ஊராட்சி ஒன்றியம், தேனி மாவட்டம்
*ஆண்டிபட்டி ஊராட்சி, திண்டுக்கல் மாவட்டம்
*ஆண்டிப்பட்டி (சட்டமன்றத் தொகுதி), தேனி மாவட்டம்
*ஆண்டிப்பட்டி, திண்டுக்கல் மாவட்ட ஊர் 
*ஆண்டிப்பட்டி ஊராட்சி, சேலம் சேலம் மாவட்டம்
*ஆண்டிப்பட்டி மலை, பழனி திண்டுக்கல் மாவட்டம்
*ஆண்டிப்பட்டி (அரூர்) தருமபுரி மாவட்ட ஊர்
*ஆண்டிப்பட்டி, ஊத்தங்கரை வட்டம், தருமபுரி மாவட்ட ஊர்
* ஆண்டிப்பட்டி, பாப்பிரெட்டிப்பட்டி, தருமபுரி மாவட்ட ஊர்

## கோயில்கள்
* ஆண்டிபட்டி சாஸ்தா ஆனைமேல் அய்யனார் கோயில், திருநெல்வேலி மாவட்டம்
* ஆண்டிபட்டி மீனாட்சி சுந்தரேஸ்வரர் திருக்கோயில், தேனி மாவட்டம்
* ஆண்டிப்பட்டி காளியம்மன் கோயில், திருநெல்வேலி மாவட்டம்
* ஆண்டிப்பட்டி முப்பிடாதியம்மன் கோயில், திருநெல்வேலி மாவட்டம்
* ஆண்டிப்பட்டி வெங்கடாசலபதி கோயில், திருநெல்வேலி மாவட்டம்

## திரைப்படம்
*ஆண்டிப்பட்டி அரசம்பட்டி
வில்லெம் ராம்சே

**வில்லெம் ராம்சே** (*Wilhelm Ramsay*) பின்லாந்து-சுவீடிய புவியியலாளர் ஆவார். 1865 ஆம் ஆண்டு சனவரி மாதம் 20 ஆம் தேதியன்று இவர் பிறந்தார். 1914 ஆம் ஆண்டில் ராம்சே சுவீடிய ராயல் அறிவியல் கழகத்தில் உறுப்பினரானார். 1915 ஆம் ஆண்டு சுவீடன் நாட்டின் இலுந்து நகரில் உள்ள ராயல் நிலக்கூற்றியல் சங்கத்தால் அங்கீகரிக்கப்பட்டு ஏற்றுக்கொள்ளப்பட்டார். 

1900 ஆம் ஆண்டில் பென்னோ இசுகாண்டியா, 1909 ஆம் ஆண்டில் இயோட்னியன்,  மற்றும் இயோலைட்டு முதலிய சொற்களை ராம்சே உருவாக்கினார்.  

இயாக்கப் செடரோமுடன் சேர்ந்து, ராம்சே பிரெட்ரிக் இயோகன் விக்கின் மாணவராக இருந்தார். பெண்டி எசுகோலா ராம்சேயின் மாணவர் ஆவார்.

1928 ஆம் ஆண்டு சனவரி மாதம் 6 ஆம் தேதியன்று ராம்சே காலமானார்.
## மேற்கோள்கள்

பகுப்பு:1865 பிறப்புகள்
பகுப்பு:1928 இறப்புகள்
பகுப்பு:பின்லாந்து
பகுப்பு:புவியியலாளர்கள்
பகுப்பு:பின்லாந்து நபர்கள்
புரோப்பியோபீனோன்

**புரோப்பியோபீனோன்** (*Propiophenone*) C9H10O  என்ற மூலக்கூற்று வாய்ப்பாட்டால் விவரிக்கப்படும் ஒரு கரிமச் சேர்மமாகும். அரைல் கீட்டோன் என்று வகைப்படுத்தப்படும் இச்சேர்மம் பென்சாயில் ஈத்தேன் என்ற பெயராலும் அழைக்கப்படுகிறது. நிறமற்றதாகவும் இனிப்பு மணம் கொண்ட நீர்மமாகவும் பண்புகளைக் கொண்டுள்ள இது  இது தண்ணீரில் கரையாது. ஆனால் கரிம கரைப்பான்களுடன் கலக்கும். மற்ற சேர்மங்கள் தயாரிப்பில் புரோப்பியோபீனோன் பயன்படுத்தப்படுகிறது.
## தயாரிப்பு
புரோப்பனாயில் குளோரைடுடன் பென்சீன் வினைபுரியும் பிரீடல் கிராப்டு வினையின் மூலம் புரோப்பியோபீனோன் தயாரிக்கப்படுகிறது. பென்சாயிக் அமிலத்தையும் புரோப்பியோனிக் அமிலத்தையும் கால்சியம் அசிட்டேட்டு மற்றும் அலுமினா முன்னிலையில் 450-550 பாகை செல்சியசு வெப்பநிலையில் வினைப்படுத்தி இச்சேர்மம் வர்த்தக முறையிலும் தயாரிக்கப்படுகிறது. :
:C6H5CO2H + CH3CH2CO2H → C6H5C(O)CH2CH3 + CO2 + H2O

α-மெத்தாக்சி இசுடைரின் சேர்மத்தை 300 பாகை செல்சியசு வெப்பநிலைக்கு சூடுபடுத்தினால் புரோப்பியோபீனோன் உருவாகிறது என இலுத்விக் கிளெய்சன் கண்டுபிடித்தார்.

## பயன்கள்
மருந்துகள் மற்றும் கரிம சேர்மங்களின் தொகுப்பு வினையில் இது ஓர் இடைநிலையாகப் பயன்படுகிறது.  

## மேற்கோள்கள்

பகுப்பு:அரோமாட்டிக் கீட்டோன்கள்
பகுப்பு:பீனைல் சேர்மங்கள்
சோனி யே!

**சோனி யே!** என்பது சோனி பிக்சர்ஸ் நெட்வொர்க்ஸ் இந்தியா என்ற நிறுவனத்தின் சிறுவர்களுக்கான பொழுதுபோக்கு கட்டணத் தொலைக்காட்சி சேவை ஆகும். இந்த அலைவரிசை ஏப்ரல் 18, 2017 ஆம் ஆண்டு முதல் மகாராட்டிரம் மாநிலத்தில் மும்பை நகரை தலைமையிடமாக கொண்டு  தமிழ், தெலுங்கு, ஆங்கிலம், இந்தி, கன்னடம், வங்காளம் மற்றும் மராத்தி போன்ற மொழிகளில் இயங்கி வருகின்றது.

## வரலாறு
இந்த அலைவரிசை அனிமேக்சு என்ற தொலைக்காட்சிக்கு பதிலாக ஏப்ரல் 18, 2017 அன்று தொடங்கப்பட்டது. மறுபெயரைத் தொடர்ந்து சோனி பிக்சர்சு நெட்வொர்க்சு  அனிமேக்ஸில் இடம்பெற்றுள்ள அனைத்து அனிமே நிகழ்ச்சிகளை கட்டண உள்ளடக்கமாக அதன் ஓடிடி தளமான சோனி எல்ஐவிக்கு மாற்றுவதற்கான திட்டங்களை அறிவித்தது.

## மேற்கோள்கள்

## வெளி இணைப்புகள்
* 
* Official YouTube channel

பகுப்பு:2017 இல் நிறுவப்பட்ட தொலைக்காட்சி அலைவரிசைகள் மற்றும் நிலையங்கள்
பகுப்பு:குழந்தைகள் தொலைக்காட்சி வலைப்பின்னல்கள்
பகுப்பு:மும்பையில் உள்ள தொலைக்காட்சி நிலையங்கள்
பகுப்பு:தமிழ்த் தொலைக்காட்சிச் சேவைகள்
பகுப்பு:இந்தியத் தொலைக்காட்சி நிறுவனங்கள்
பகுப்பு:சோனி பிக்சர்ஸ் என்டர்டெயின்மென்ட்
பகுப்பு:வங்காளதேசத்தில் தொலைக்காட்சி அலைவரிசைகள்
பகுப்பு:நேபாளத்தில் தொலைக்காட்சி அலைவரிசைகள்
பகுப்பு:கன்னடத் தொலைக்காட்சி அலைவரிசைகள் 
பகுப்பு:வங்காள மொழி தொலைக்காட்சி அலைவரிசைகள்
பகுப்பு:மராத்திய மொழி தொலைக்காட்சி அலைவரிசைகள்
பகுப்பு:தெலுங்கு மொழி தொலைக்காட்சி அலைவரிசைகள்
பகுப்பு:இந்தி மொழி தொலைக்காட்சி அலைவரிசைகள்
பகுப்பு:இந்தியாவில் ஆங்கில மொழி தொலைக்காட்சி அலைவரிசைகள்
பகுப்பு:இந்திய இயங்குபடம்
ஐங்கோணப் பட்டகம்

வடிவவியலில் **ஐங்கோணப் பட்டகம்** (*pentagonal prism*) என்பது ஐங்கோண வடிவ அடிப்பக்கங்கொண்ட பட்டகமாகும்.  இது, 10 உச்சிகள், 15 விளிம்புகள், 7 முகங்கள் கொண்ட ஒருவகையான எழுமுகத்திண்மம்.
ஐங்கோணப் பட்டகத்தின் அனைத்து முகங்களும் ஒழுங்கு பல்கோணமாக இருந்தால் அது ஒரு சீர் பன்முகத்திண்மமாக இருக்கும்.

## கனவளவு
ஐங்கோணப் பட்டகத்தின் கனவளவு, அதன் அடிப்பக்க ஐங்கோணத்தின் பரப்பளவு, அடிப்பக்கத்துக்குச் செங்குத்தாக பட்டகத்தின் ஏதாவதொரு விளிம்புவழியே அளக்கப்படும் தொலைவு ஆகிய இரண்டின் பெருக்கற்பலனாகும். 

*h* அளவு விளிம்பு நீளங்கொண்ட சீர் ஐங்கோணப் பட்டகத்தின் கனவளவு:
:\frac{h^3}{4}\sqrt{5(5 + 2\sqrt{5})}

## வெளியிணைப்புகள்
* 
*Pentagonal Prism Polyhedron Model -- works in your web browser

பகுப்பு:பன்முகத்திண்மங்கள்
மார்வெல் எச்கியூ

**மார்வெல் எச்கியூ** என்பது ஸ்டார் இந்தியா நிறுவனதிற்கு சொந்தமான சிறுவர்களுக்கான பொழுதுபோக்கு கட்டணத் தொலைக்காட்சி சேவை ஆகும். இந்த அலைவரிசை சனவரி 20, 2019 ஆம் ஆண்டு முதல் மகாராட்டிரம் மாநிலத்தில் மும்பை நகரை தலைமையிடமாக கொண்டு தமிழ், தெலுங்கு, ஆங்கிலம் மற்றும் இந்தி போன்ற மொழிகளில் இயங்கி வருகின்றது.

இந்த தொலைக்காட்சியில் மார்வெல் மகிழ்கலை வழங்கும் நிகழ்ச்சிகள் மற்றும் திரைப்படங்கள் மற்றும் சில வாங்கிய நிகழ்ச்சிகளை ஒளிபரப்பு செய்துவருகிறது. இதன் பார்வையாளர்கள் இலக்கு 6 முதல் 17 வயதுக்குட்பட்ட குழந்தைகள் ஆவார். இது டிஸ்னி எக்ஸ்டிஎன்ற தொலைக்காட்சிக்கு பதிலாக தொடங்கப்பட்டது.

## மேற்கோள்கள்

பகுப்பு:2019 இல் நிறுவப்பட்ட தொலைக்காட்சி அலைவரிசைகள் மற்றும் நிலையங்கள்
பகுப்பு:குழந்தைகள் தொலைக்காட்சி வலைப்பின்னல்கள்
பகுப்பு:மும்பையில் உள்ள தொலைக்காட்சி நிலையங்கள்
பகுப்பு:மார்வெல் மகிழ்கலை
பகுப்பு:ஸ்டார் இந்தியா
பகுப்பு:தமிழ்த் தொலைக்காட்சிச் சேவைகள்
பகுப்பு:நேபாளத்தில் தொலைக்காட்சி அலைவரிசைகள்
பகுப்பு:தெலுங்கு மொழி தொலைக்காட்சி அலைவரிசைகள்
பகுப்பு:இந்தி மொழி தொலைக்காட்சி அலைவரிசைகள்
பகுப்பு:இந்தியாவில் ஆங்கில மொழி தொலைக்காட்சி அலைவரிசைகள்
பகுப்பு:இந்திய இயங்குபடம்
2014 ஐரோப்பிய தனிநபர் சதுரங்க வெற்றியாளர் போட்டி

**2014 ஐரோப்பிய தனிநபர் சதுரங்க வெற்றியாளர் போட்டி** (*2014 European Individual Chess Championship*) 2014 ஆம் ஆண்டு மார்ச்சு மாதம் 2 ஆம் தேதி தொடங்கி மார்ச்சு மாதம் 15 ஆம் தேதி வரை ஆர்மீனியா நாட்டின் இயெரவான் நகரத்தில் நடைபெற்றது.

263 சதுரங்க வீரர்கள் இப்போட்டியில் பங்கேற்றனர். ஆண்கள் வெற்றியாளர் போட்டி என விவரிக்கப்பட்டாலும், சூடித்  போல்கர் மற்றும் அன்டோனெட்டா இசுடெபனோவா உட்பட பல பெண்களும் பங்கேற்றனர். வெற்றிப்புள்ளிகள் பட்டியலில் முதல் 23 வீரர்கள் 2015 ஆம் ஆண்டு உலகக் கோப்பை சதுரங்கப் போட்டிக்குத் தகுதி பெற்றனர். உலகக் கோப்பைப் போட்டிகள் அசர்பைசானின் பாகுவில் 2015 ஆம் ஆண்டு செப்டம்பர் 10 முதல் அக்டோபர் 5 வரை நடைபெற்றது. செர்கி கர்சாகின் இப்போட்டியில் வெற்றி பெற்றார்.

2014 ஐரோப்பிய தனிநபர் சதுரங்க வெற்றியாளர் போட்டியை உருசிய நாட்டைச் சேர்ந்த அலெக்சாந்தர் மோட்டிலெவ் வென்றார்.

இப்போட்டிக்குச் சமமான பெண்கள் நிகழ்வானது 2014 ஆம் ஆண்டு சூலை மாதம் 6 முதல் 17 வரை பல்கேரியாவின் இரண்டாவது பெரிய நகரமான புலோவ்திவ் நகரில் நடைபெற்றது. உருசிய நாட்டைச் சேர்ந்த சதுரங்க வீராங்கனை  வாலண்டினா குனினா இப்போட்ட்டியில் வெற்றி பெற்றார்.
## முடிவு

:
## மேற்கோள்கள்


## புற இணைப்புகள்
*

பகுப்பு:சதுரங்கம்
பகுப்பு:ஆர்மீனியா
கங்காமா தொலைக்காட்சி

**கங்காமா தொலைக்காட்சி** என்பது டிஸ்னி இந்தியாவின் துணை நிறுவனமான ஸ்டார் இந்தியாவிற்கு சொந்தமான சிறுவர்களுக்கான பொழுதுபோக்கு கட்டணத் தொலைக்காட்சி சேவை ஆகும். இந்த அலைவரிசை செப்டம்பர் 26, 2004 ஆம் ஆண்டு முதல் மகாராட்டிரம் மாநிலத்தில் மும்பை நகரை தலைமையிடமாக கொண்டு தமிழ், தெலுங்கு மற்றும் இந்தி போன்ற மொழிகளில் இயங்கி வருகின்றது. இந்த தொலைக்காட்சியில் முக்கியமாக சப்பானிய மற்றும் இந்திய இயங்குபடத் தொடர்களை ஒளிபரப்பு செய்துவருகின்றது.

## வரலாறு
யுடிவி மற்றும் ரோனி இசுக்ரூவாலா ஆகிய நிறுவனங்கள் 51% மற்றும் 49% என்ற உரிமையுடன் யுனைடெட் ஹோம் என்டர்டெயின்மென்ட்டை என்ற நிறுவனத்தை உருவாக்கினர். இந்த நிறுவனம் இந்திய குழந்தைகள் அலைவரிசைகள் தொடங்க உருவாக்கப்பட்டது. பின்னர் ஜூலை 2006 இல் டிஸ்னி இந்தியா யுடிவி மென்பொருள் தொடர்பு நிறுவனத்திடமிருந்து கங்காமா தொலைக்காட்சியின் ஒரு கட்டுப்பாட்டுப் பங்குகளை வாங்கியது, அதே நேரத்தில் யுடிவியின் 14.9% பங்கையும் பெற்றது. 2006 பிற்பகுதியில் டிஸ்னி கங்காமா தொலைக்காட்சியை யுடிவியிலிருந்து முழுவதுமாக வாங்கியது.

## சர்ச்சை
இந்த தொலைக்காட்சியில் 'சிஞ்சான்' என்ற அனிமே தொடர் தமிழ், தெலுங்கு மற்றும் இந்தி மொழிகளில்மொழிமாற்றம் செய்யப்பட்டு ஜூன் 19, 2006 அன்று ஒளிபரப்பு செய்தது. பின்னர் இந்த தொலைக்காட்சியின் சந்தைப் பங்கில் 60% வரை பெற்றது. நிகழ்ச்சியில் முக்கிய கதாபாத்திரத்தின் நடத்தை மற்றும் பெரியவர்கள் மீதான அணுகுமுறைகள் குறித்து பெற்றோரிடமிருந்து புகார்கள் வந்தன, இவை இரண்டும் குழந்தைகள் மீது எதிர்மறையான தாக்கத்தை ஏற்படுத்துகின்றன என்று. அதன் காரணமாக இந்த நிகழ்ச்சி 2008 இல் இந்திய தொலைக்காட்சியில் இருந்து தடைசெய்யப்பட்டது.

## மேற்கோள்கள்

பகுப்பு:2004 இல் நிறுவப்பட்ட தொலைக்காட்சி அலைவரிசைகள் மற்றும் நிலையங்கள்
பகுப்பு:குழந்தைகள் தொலைக்காட்சி வலைப்பின்னல்கள்
பகுப்பு:மும்பையில் உள்ள தொலைக்காட்சி நிலையங்கள்
பகுப்பு:தமிழ்த் தொலைக்காட்சிச் சேவைகள்
பகுப்பு:ஸ்டார் இந்தியா
பகுப்பு:வங்காளதேசத்தில் தொலைக்காட்சி அலைவரிசைகள்
பகுப்பு:நேபாளத்தில் தொலைக்காட்சி அலைவரிசைகள்
பகுப்பு:தெலுங்கு மொழி தொலைக்காட்சி அலைவரிசைகள்
பகுப்பு:இந்தி மொழி தொலைக்காட்சி அலைவரிசைகள்
பகுப்பு:இந்திய இயங்குபடம்
ஒரு நாடு, ஒரே சட்டத்திற்கான பணிக்குழு (இலங்கை)

இலங்கையில் ஒரே நாடு, ஒரே சட்டம் என்ற கருத்தியலை நடைமுறைப்படுத்துவதற்கான சட்ட வரைவை உருவாக்க 13 பேர் கொன்ட அதிபரின் பணிக்குழ, பொது பல சேனாவின் தலைவர் தேரவாத பௌத்த பிக்கு கலகொடாத்தா ஞானசார தேரர் தலைமையில் அதிபர் கோட்டாபய ராஜபக்சவால் 26 அக்டோபர், 2021 அன்று வெளியிடப்பட்ட ஒரு அரசானை (வர்த்தமானி) படி நிறுவப்பட்டது. இந்த செயலணியில் 9 சிங்களவர்களும், 4 முஸ்லிம்களும் உள்ள போதிலும், தமிழர்களுக்கு பிரதிநிதித்துவம் வழங்கப்படவில்லை. செயலணியின் முன்னேற்றம் குறித்து மாதாந்திர அறிக்கைகளை அதிபர் கோட்டாபய ராஜபக்சவிடம் வழங்கப்படும். இறுதி அறிக்கை 28 பிப்ரவரி 2022 நாளுக்குள் சமர்ப்பிக்கப்பட வேண்டும். முன்னதாக **ஒரு நாடு, ஒரே சட்டம்** என்ற கருத்து இலங்கை பொதுசன முன்னணியால் முன்வைக்கப்பட்டது.

## தமிழர்கள் சேர்ப்பு
6 நவம்பர் 2021 நாளிட்ட அரசு வர்த்தமானி அறிவித்தலில்,  இராமலிங்கம் சக்கரவர்த்தி கருணாகரன், யோகேஸ்வரி பற்குணராஜா மற்றும் ஐயம்பிள்ளை தயானந்தராஜா ஆகிய மூவர் இந்த செயலணியில் இணைக்கப்பட்டதாக அறிவிக்கப்பட்டுள்ளது.
## மேற்கோள்கள்

பகுப்பு:இலங்கை அரசியல்
கார்ட்டூன் நெட்வொர்க்கு தொலைக்காட்சி

**கார்ட்டூன் நெட்வொர்க்கு** என்பது வார்னர்மீடியா என்ற சர்வதேச பிரிவின் கீழ் இயக்கப்படும் இந்திய சிறுவர்களுக்கான பொழுதுபோக்கு கம்பி மற்றும் செய்மதித் தொலைக்காட்சி சேவை ஆகும். இது அசல் அமெரிக்க தொலைக்காட்சிக்கு இணையான இந்திய தொலைக்காட்சி ஆகும். 

இந்த அலைவரிசை மே 1, 1995 அன்று இந்தியாவில் முதல் குழந்தைகளுக்கான தொலைக்காட்சியாக ஆரம்பிக்கப்பட்டது. மேலும் இது மகாராட்டிரம் மாநிலத்தில் மும்பை நகரை தலைமையிடமாக கொண்டு தமிழ், ஆங்கிலம் மற்றும்  இந்தி ஆகிய மொழிகளில் முதன்மையாக இயங்குப்பட தமிழ், இந்தி, ஆங்கிலம்,  மலையாளம்,  கன்னடம்

## மேற்கோள்கள்

## வெளி இணைப்புகள்
*Official Youtube Channel

பகுப்பு:1995 இல் நிறுவப்பட்ட தொலைக்காட்சி அலைவரிசைகள் மற்றும் நிலையங்கள்
பகுப்பு:குழந்தைகள் தொலைக்காட்சி வலைப்பின்னல்கள்
பகுப்பு:மும்பையில் உள்ள தொலைக்காட்சி நிலையங்கள்
பகுப்பு:தமிழ்த் தொலைக்காட்சிச் சேவைகள்
பகுப்பு:இந்தி மொழி தொலைக்காட்சி அலைவரிசைகள்
பகுப்பு:இந்தியாவில் ஆங்கில மொழி தொலைக்காட்சி அலைவரிசைகள்
டிஸ்னி சேனல்

**டிஸ்னி சேனல்** என்பது ஸ்டார் இந்தியா நிறுவனதிற்கு சொந்தமான சிறுவர்களுக்கான பொழுதுபோக்கு கட்டணத் தொலைக்காட்சி சேவை ஆகும். இது அசல் அமெரிக்க தொலைக்காட்சிக்கு இணையான இந்திய தொலைக்காட்சி ஆகும். இந்த அலைவரிசை திசம்பர் 17, 2004 ஆம் ஆண்டு முதல் மகாராட்டிரம் மாநிலத்தில் மும்பை நகரை தலைமையிடமாக கொண்டு தமிழ், தெலுங்கு, ஆங்கிலம் மற்றும் இந்தி போன்ற மொழிகளில் இயங்கி வருகின்றது. இது இந்தியாவில் அக்டோபர் 2020 ஆம் ஆண்டு நிலவரப்படி அதிகம் பார்க்கப்பட்ட குழந்தைகள் தொலைக்காட்சியில் ஐந்தாவது இடத்தில் உள்ளது.

## மேற்கோள்கள்

## வெளி இணைப்புகள்
*Official Facebook page
*Nick HD+ Facebook page
*Official YouTube channel

பகுப்பு:2004 இல் நிறுவப்பட்ட தொலைக்காட்சி அலைவரிசைகள் மற்றும் நிலையங்கள்
பகுப்பு:குழந்தைகள் தொலைக்காட்சி வலைப்பின்னல்கள்
பகுப்பு:மும்பையில் உள்ள தொலைக்காட்சி நிலையங்கள்
பகுப்பு:தமிழ்த் தொலைக்காட்சிச் சேவைகள்
பகுப்பு:ஸ்டார் இந்தியா
பகுப்பு:வங்காளதேசத்தில் தொலைக்காட்சி அலைவரிசைகள்
பகுப்பு:நேபாளத்தில் தொலைக்காட்சி அலைவரிசைகள்
பகுப்பு:தெலுங்கு மொழி தொலைக்காட்சி அலைவரிசைகள்
பகுப்பு:இந்தி மொழி தொலைக்காட்சி அலைவரிசைகள்
பகுப்பு:இந்தியாவில் ஆங்கில மொழி தொலைக்காட்சி அலைவரிசைகள்
பகுப்பு:இந்திய இயங்குபடம்
டிஸ்கவரி கிட்சு இந்தியா

**டிஸ்கவரி கிட்சு இந்தியா** என்பது 'டிஸ்கவரி ஆசியா-பசிபிக்' என்ற நிறுவனத்திற்கு சொந்தமான சிறுவர்களுக்கான பொழுதுபோக்கு கட்டணத் தொலைக்காட்சி சேவை ஆகும். இந்த அலைவரிசை ஆகஸ்ட் 7, 2012 ஆம் ஆண்டு முதல் மகாராட்டிரம் மாநிலத்தில் மும்பை நகரை தலைமையிடமாக கொண்டு தமிழ், தெலுங்கு, ஆங்கிலம், இந்தி, கன்னடம் மற்றும் மலையாளம் போன்ற மொழிகளில் இயங்கி வருகின்றது.

## வரலாறு
டிஸ்கவரி கிட்சு என்பது டிஸ்கவரி நெட்வொர்க்சு ஆசியா பசிபிக் என்ற நிறுவும் மூலம் இந்தியாவில் குழந்தைகளுக்கான முதல் அலைவரிசையாக ஆகஸ்ட் 7, 2012 அன்று தொடங்கப்பட்டது. ஆரம்பத்தில் தமிழ், தெலுங்கு, ஆங்கிலம், இந்தி போன்ற மொழிகளில் தனது ஒளிபரப்பை தொடங்கியது. பின்னர் 2019 ஆண்டு முதல் கன்னடம் மற்றும் மலையாளம் ஆகிய மொழிகளும் இணைக்கப்பட்டது.

## மேற்கோள்கள்

## வெளி இணைப்புகள்
* Official Facebook page

பகுப்பு:2012 இல் நிறுவப்பட்ட தொலைக்காட்சி அலைவரிசைகள் மற்றும் நிலையங்கள்
பகுப்பு:குழந்தைகள் தொலைக்காட்சி வலைப்பின்னல்கள்
பகுப்பு:மும்பையில் உள்ள தொலைக்காட்சி நிலையங்கள்
பகுப்பு:தமிழ்த் தொலைக்காட்சிச் சேவைகள்
பகுப்பு:வங்காளதேசத்தில் தொலைக்காட்சி அலைவரிசைகள்
பகுப்பு:நேபாளத்தில் தொலைக்காட்சி அலைவரிசைகள்
பகுப்பு:இலங்கைத் தொலைக்காட்சி நிறுவனங்கள்
பகுப்பு:கன்னடத் தொலைக்காட்சி அலைவரிசைகள்
பகுப்பு:மலையாள மொழி தொலைக்காட்சி அலைவரிசைகள்
பகுப்பு:தெலுங்கு மொழி தொலைக்காட்சி அலைவரிசைகள்
பகுப்பு:இந்தி மொழி தொலைக்காட்சி அலைவரிசைகள்
பகுப்பு:இந்தியாவில் ஆங்கில மொழி தொலைக்காட்சி அலைவரிசைகள்
பகுப்பு:இந்திய இயங்குபடம்
ஆலெக்சு செயல்முறை

**ஆலெக்சு செயல்முறை** (*Halex process*) வேதியியலில் அரோமாட்டிக் குளோரைடுகளை அவற்றுடன் தொடர்புடைய அரோமாட்டிக் புளோரைடுகளாக மாற்ற உதவுகிறது. வினையில் ஆலைடுகள் பரிமாறப்படுவதால் இப்பெயர் உருவாக்கப்பட்டது.  இருமெத்தில்சல்பாக்சைடு மற்றும் நீரற்ற பொட்டாசியம்புளோரைடில் உள்ள அரைல் குளோரைடு கரைசலை 150-250 பாகை செல்சியசு வெப்பநிலைக்கு சூடாக்கும் நடைமுறை இவ்வினையில் பின்பற்றப்படுகிறது. பொட்டாசியம் குளோரைடு இவ்வினையில் உற்பத்தி செய்யப்படுகிறது. குறிப்பாக நைட்ரோ குழு பதிலீடு செய்யப்பட்ட அரைல் குளோரைடுகள் ஆலெக்சு செயல்முறையில் பயன்படுத்தப்படுகின்றன.
 
இதே செயல்முறையில் பின் வரும் வேதிவினைகள் வணிகமுறையில் பின்பற்றப்படுகின்றன.  

:1-குளோரோ-2-நைட்ரோபென்சீன் → 1-புளோரோ-2-நைட்ரோபென்சீன்
:1-குளோரோ-4-நைட்ரோபென்சீன்  → 1-புளோரோ-4-நைட்ரோபென்சீன் 
:1,2-இருகுளோரோ-4- நைட்ரோபென்சீன்  → 1-குளோரோ-2-புளோரோ-5- நைட்ரோபென்சீன் 
:1,4-இருகுளோரோ-2-நைட்ரோபென்சீன்  → 1-குளோரோ-4-புளோரோ-3- நைட்ரோபென்சீன் 
:1-குளோரோ-2,4- இருநைட்ரோபென்சீன்  → 1-புளோரோ-2,4- இருநைட்ரோபென்சீன் 
:5-குளோரோ-2-நைட்ரோபென்சோமுப்புளோரைடு → 5-புளோரோ-2-நைட்ரோபென்சோமுப்புளோரைடு
:1,3-இருகுளோரோ-4- நைட்ரோபென்சீன் → 1,3-இருபுளோரோ-4- நைட்ரோபென்சீன் 
:2,6-இருகுளோரோபென்சோநைட்ரைல் → 2,6-இருபுளோரோபென்சோநைட்ரைல்
## மேற்கோள்கள்


பகுப்பு:பீனைல் சேர்மங்கள்
பகுப்பு:புளோரோ அரீன்கள்
அஸ்ட்ரோ விண்மீன்

**அஸ்ட்ரோ விண்மீன் எச்டி** என்பது மலேசிய நாட்டு தமிழ் மொழி உயர் வரையறை பொழுதுபோக்கு இலவச செய்மதித் தொலைக்காட்சி சேவை ஆகும். இந்த அலைவரிசை அக்டோபர் 18, 2013 ஆம் ஆண்டு முதல் தென்கிழக்கு ஆசியாவின் இரண்டாவது பெரிய பணக்காரரான த. ஆனந்த கிருஷ்ணன் மற்றும் அஸ்ட்ரோ மலேசியா ஹோல்டிங்சு ஆகியோருக்குச் சொந்தமானது ஆகும். இது தென்கிழக்கு ஆசியாவின் முதல் 24 மணி நேர பொது பொழுதுபோக்கு தமிழ் உயர் வரையறை தொலைக்காட்சி அலைவரிசை ஆகும்.

இந்த தொலைக்காட்சியில் தொடர்கள், நடனம் மற்றும் பாட்டு போட்டி நிகழ்ச்சிகள், பயணக் குறிப்புகள், வாழ்க்கை முறை நிகழ்ச்சிகள், ஆவணப்படங்கள், பிரபல சமையல் நிகழ்ச்சிகள், பாரம்பரிய கர்நாடக இசை நிகழ்ச்சிகள் மற்றும் திரைப்படங்கள் போன்ற பல்வேறு நிகழ்ச்சிகளைக் ஒளிபரப்பாக்குகின்றது.

இது அஸ்ட்ரோ வானவில், வசந்தம் தொலைக்காட்சி, புதுயுகம் தொலைக்காட்சி மற்றும் வேந்தர் தொலைக்காட்சி ஆகியவற்றின் நிகழ்ச்சிகளையும் ஒளிபரப்பு செய்துவருகின்றது. மேலும் 2016 சனவரி 22 முதல் 25 வரை தைப்பூசத் திருவிழாவை 55 மணிநேரம் இடைவிடாமல் நேரலையில் ஒளிப்பரப்பியது. அத்துடன் நீண்ட நேர நேரடி ஒளிபரப்பு விழாவிற்கான கின்னஸ் உலக சாதனையையும் இந்த தொலைக்காட்சி பெற்றுள்ளது.

## மேற்கோள்கள்

## வெளி இணைப்புகள்
* Official site

பகுப்பு:2013 இல் நிறுவப்பட்ட தொலைக்காட்சி அலைவரிசைகள் மற்றும் நிலையங்கள்
பகுப்பு:மலேசியத் தமிழ்த் தொலைக்காட்சிச் சேவைகள்
பகுப்பு:தமிழ் மகிழ்கலை தொலைக்காட்சி அலைவரிசைகள்
பகுப்பு:மலேசியாவில் தொலைக்காட்சி நிலையங்கள்
பைரநத்தம்

**பைரநத்தம்** (*Bairnatham*) என்பது இந்திய ஒன்றியம்,  தமிழ்நாட்டின், தருமபுரி மாவட்டம், பாப்பிரெட்டிப்பட்டி வட்டத்துக்கு  உட்பட்ட  ஒரு வருவாய் கிராமம் ஆகும். இந்தக் கிராமத்தின் குறியீட்டு எண் 643528. இது பைரநத்தம் ஊராட்சிக்கு உட்பட்டது.

## அமைவிடம்
இந்த ஊரானது மாவட்ட தலைநகரான தருமபுரியிலிருந்து 29 கிலோமீட்டர் தொலைவிலும், பாப்பிரெட்டிப்பட்டியில் இருந்து 7 கிலோ மீட்டர் தொலைவிலும், சென்னையில் இருந்து 286 கிலோ மீட்டர் தொலைவிலும் உள்ளது.

## மேற்கோள்

பகுப்பு:தர்மபுரி மாவட்டத்திலுள்ள கிராமங்கள்
அண்ணாமலைப்பட்டி

**அண்ணாமலைப்பட்டி** (*Annamalaipatty*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், பாப்பிரெட்டிப்பட்டி வட்டத்துக்கு உட்பட்ட ஒரு வருவாய் கிராமம் ஆகும். இந்தக் கிராமத்தின் குறியீட்டு எண் 635 305. இது கோபிசெட்டிப்பாளையம் ஊராட்சிக்கு உட்பட்டது.

## அமைவிடம்
இந்த ஊரானது மாவட்ட தலைநகரான தருமபுரியிலிருந்து 38 கிலோமீட்டர் தொலைவிலும், பாப்பிரெட்டிப்பட்டியில் இருந்து 29 கிலோ மீட்டர் தொலைவிலும் உள்ளது.

## மக்கள் வகைபாடு
2011 மக்கள் தொகை கணக்கெடுப்பின்படி இந்தக் கிராமத்தில் 137 குடும்பங்களும் 520 மக்களும் வசிக்கின்றனர். இதில் பெண்களின் எண்ணிக்கை 255 என்றும், ஆண்களின் எண்ணிக்கை 265 என்றும் உள்ளது.

## மேற்கோள்

பகுப்பு:தர்மபுரி மாவட்டத்திலுள்ள கிராமங்கள்
ஐம்புளோரோபென்சீன்

**ஐம்புளோரோபென்சீன்** (*Pentafluorobenzene*)  C6HF5 என்ற மூலக்கூற்று வாய்ப்பாட்டால் விவரிக்கப்படும் ஒரு கரிமப்புளோரைடு சேர்மமாகும்.  பென்சீன் வளையத்தில் ஐந்து புளோரின் அணுக்கள் இச்சேர்மத்தில் பதிலீடு செய்யப்பட்டுள்ளன.  நிறமற்ற சேர்மமாக காணப்படும் இது பென்சீனை ஒத்த கொதிநிலையைக் கொண்டுள்ளது.   சூடான நிக்கல் அல்லது இரும்பின் மீது உயர்புளோரினேற்றம் கொண்ட வளையயெக்சேன்களை செலுத்தி புளோரின் நீக்கம் செய்து ஐம்புளோரோபென்சீன் தயாரிக்கப்படுகிறது.  சூடான நீர்த்த பொட்டாசியம் ஐதராக்சைடு கரைசலைப் பயன்படுத்தி பல்புளோரினேற்றம் பெற்ற வளையயெக்சேனில் இருந்து ஐதரசன்புளோரைடை நீக்கஞ் செய்தும் இதை தயாரிக்கலாம்.     
## மேற்கோள்கள்

பகுப்பு:புளோரோ அரீன்கள்
இளைய மெம்னோன் சிற்பம்

**இளைய மெம்னோன் சிற்பம்** (**Younger Memnon**) பண்டைய எகிப்தின் தெற்கில் அமைந்த தீபை நகரத்தின் ராமேசியம் கட்டிடத் தொகுதியில் கண்டெடுக்கப்பட்ட இரண்டு கருங்கல் சிற்பங்கள் ஆகும். இதன் காலம் ஏறத்தாழ கிமு 1270 ஆகும்.
இது எகிப்தின் 19-ஆம் வம்ச   பார்வோன் இரண்டாம் ராமேசசின் உடைந்த சிற்பப் பகுதி ஆகும். 

ராமேசியத்தில் நிறுவப்பட்ட ஒரே கருங்கல்லில் நிறுவப்பட்ட இரண்டு இளைய மெம்னோன் சிற்பங்களில் இதுவும் ஒன்றாகும். இச்சிற்பம் 2.7 மீட்டர் உயரமும், 2 மீட்டர் அகலமும்  (இரு தோள்களுக்கு இடையே), 7.25 டன் எடையும் கொண்டது. இதில் ஒரு சிற்பம் பிரித்தானிய அருங்காட்சியகத்தில் காட்சிக்கு வைக்கப்பட்டுள்ளது.மற்றொரு சிற்பம் எகிப்தின் ரமேசியத்தில் உள்ளது.

## மேற்கோள்கள்

## உசாத்துணை
;பிரித்தானிய அருங்காட்சியக வலைத்தளம் 
* BM Catalogue entry 
* Another BM page on the Younger Memnon 
* Salt's permission to remove objects 
* Its installation in the Museum 
;Publications
*
* G. Belzoni, Narrative of the operations and recent discoveries within the pyramids, temples, tombs, and excavations in Egypt and Nubia I (London, John Murray, 1822), pp.&nbsp;61–80
* S. Quirke and A.J. Spencer, The British Museum book of ancient Egypt (London, The British Museum Press, 1992), pp.&nbsp;126–7
* Albert M. Lythgoe, 'Statues of the Goddess Sekhmet', *The Metropolitan Museum of Art Bulletin* Vol. 14, No. 10, Part 2 (Oct., 1919), pp.&nbsp;1+3-23
* Stephanie Moser, Wondrous Curiosities: Ancient Egypt at the British Museum (University of Chicago Press, 2006), 

## வெளி இணைப்புகள்

* 3D model of the Younger Memnon via photogrammetric survey
* Encyclopaedic.net – extracts from Belzoni's account

பகுப்பு:எகிப்தின் தொல்பொருட்கள்
பகுப்பு:எகிப்திய நாகரிகம்
பகுப்பு:எகிப்தின் வரலாறு
அனுக் அருட்பிரகாசம்

**அனுக் அருட்பிரகாசம்** (*Anuk Arudpragasam*; பிறப்பு: 1988) இலங்கைத் தமிழ் புதின எழுத்தாளர் ஆவார். இவர் ஆங்கிலத்திலும், தமிழிலும் எழுதி வருகிறார். இவரது முதலாவது புதினம் *The Story of a Brief Marriage* (ஒரு சுருக்கமான திருமணத்தின் கதை) 20216 ஆம் ஆண்டில் ஆங்கிலத்தில் வெளியானது. இது பிரான்சியம், செருமானியம், செக், மான்டரின், இடச்சு, இத்தாலிய மொழிகளில் மொழிபெயர்க்கப்பட்டது. 2009 ஆம் ஆண்டில் ஈழப்போரின் இறுதிக் கட்டத்தில் இடம்பெற்ற நிகழ்வுகளைக் கொண்டு எழுதப்பட்ட இப்புதினம், 2017 ஆம் ஆண்டில் தெற்காசிய இலக்கியத்துக்கான டி.எஸ்.சி பரிசைப் பெற்றது. அத்துடன் டிலான் தோமசு பரிசுக்கும், செருமனியின் பன்னாட்டு இலக்கிய விருதுக்கும் பரிந்துரைக்கப்பட்டது. 2021 இல் வெளியான இவரது இரண்டாவது புதினம் *A Passage North* (வடக்கிற்கான ஒரு பாதை) மான் புக்கர் பரிசுக்குப் பரிந்துரைக்கப்பட்டது. இலங்கையின் போர்க்காலத்தில் பெரிதும் பாதிப்புக்கு உள்ளாகி இருந்த, வடக்கினையும், நூலாசிரியரின் அனுபவங்களையும் கொண்டதாக இப்புதினம் அமைந்துள்ளது.

## வாழ்க்கைக் குறிப்பு
அனுக் அருட்பிரகாசம் 1988 இல் கொழும்பில் தமிழ்ப் பெற்றோருக்குப் பிறந்தார். தனது 18-வது அகவையில் இசுட்டான்போர்டு பல்கலைக்கழகத்தில் இளங்கலைப் பட்டப் படிப்புக்காக ஐக்கிய அமெரிக்கா சென்றார். 2010 இல் பட்டப்படிப்பை முடித்த பின்னர், ஓராண்டு காலம் தமிழ்நாட்டில் வசித்து வந்தார். பின்னர் முனைவர் பட்டப் படிப்புக்காக கொலம்பியா பல்கலைக்கழகம் சென்று அங்கு 2019 இல் மெய்யியலில் முனைவர் பட்டம் பெற்றார்.

## எழுதிய நூல்கள்
### ''ஒரு சுருக்கமான திருமணத்தின் கதை'' (2016)
2011-2014 காலப்பகுதியில் எழுதப்பட்ட *The Story of a Brief Marriage* என்ற புதினம், தாம் தஞ்சமடைந்திருந்த வடகிழக்குக் கரையோர முகாம் ஒன்றின் மீது இலங்கை இராணுவம் குண்டுவீச்சைத் தீவிரப்படுத்தியதால் திருமணத்திற்கு தள்ளப்பட்ட இரண்டு இளம் தமிழர்களான தினேஷ், கங்கா ஆகியோரின் வாழ்க்கையின் ஒரு இரவையும், ஒரு பகலையும் விவரிக்கிறது. *[[த நியூயார்க் டைம்ஸ்]]* இதழில் வெளியான ஒரு விமர்சனம், "அப்பாவிகளுக்கு வரலாற்றில் இடம் கொடுத்ததற்காக" இப்புதினத்தைப் பாராட்டியது *வால் ஸ்ட்ரீட் ஜர்னல்' பத்திரிகை "அட்டூழியத்திலிருந்து சிறு கலைப் படைப்பு" எனப் பாராட்டியது.

===*வடக்கிற்கான ஒரு பாதை* (2021)===
அனுக்கின் இரண்டாவது புதினம், *A Passage North'' 2021 மான் புக்கர் பரிசுக்குப் பரிந்துரைக்கப்பட்டது. இலங்கையின் 30 ஆண்டுகால உள்நாட்டுப் போரின் அழிவுகளின் பின்னணியில் வாழ்க்கையைப் புரிந்துகொள்ளும் முயற்சியே இப்புதினம். "'வடக்கிற்கான ஒரு பாதை' என்பது வன்முறையைத் தொலைவில் இருந்து பார்ப்பதை விட, அதை நெருங்கி அனுபவிப்பதைக் காட்டிலும் அதிகம், இது இலங்கை உள்நாட்டுப் போரைப் பற்றிய தனது சொந்த அனுபவத்திற்கு நெருக்கமானது," என அனுக் கூறுகிறார்.

அனுக் அருட்பிரகாசம் தற்போது தனது மூன்றாவது புதினத்தை எழுதி வருகிறார். இது "புலம்பெயர்ந்த தமிழ்த் தாய்மார்கள் மற்றும் மகள்கள் பற்றியது", இதன் களம் ஒரு பகுதி நியூயார்க்கிலும், ஒரு பகுதி தொராண்டோவிலும் அமைக்கப்பட்டது.

## விருதுகள்
* அன்னிய மொழிக்கான தமிழ் இலக்கியத் தோட்ட விருது (2017)

## மேற்கோள்கள்

## வெளி இணைப்புகள்
*Arudpragasam's personal website
*Author page on Macmillan website

பகுப்பு:1988 பிறப்புகள்
பகுப்பு:வாழும் மக்கள்
பகுப்பு:கொழும்பு மாவட்ட நபர்கள்
பகுப்பு:இலங்கை எழுத்தாளர்கள்
பகுப்பு:ஈழத்து எழுத்தாளர்கள்
பகுப்பு:ஆங்கில எழுத்தாளர்கள்